Julehilsen fra gruppeleder

2013 er snart historie. Julen nærmer seg og alle ser frem til noen hyggelige og avslappende dager med familie og venner.

Vi har hatt et år med mange spennende aktiviteter for speidere og ledere.

Flokk og tropp har mange flotte aktiviteter og gleden over å bruke naturen som ramme er stor.

De unge roverlagene har også hatt mange flotte speideropplevelser i året som har gått og flere har bestått roverprøven. Roveraspirantene er i god gang med sine forberedelser.

Dette viser en gruppe i vekst – vi har mange nye speidere og rekrutteringen har vært god.

Roverlagene er en stor ressurs for gruppa og det er gledelig å se at så mange er aktive og tar nye utfordringer.

Flere av disse har også startet på ledertrening og vært på «Camp Education»

Men all denne aktiviteten og veksten kommer ikke uten at vi har en stor gjeng med dedikerte og flotte ledere.

Vi har et unikt leder miljø i vår gruppe som det er viktig å ta vare på. Alle lederne som står på for at speiderne skal ha gode og flotte opplevelser og bli selvstendige og ansvarsbevisste voksne.

Takk til dere alle sammen!

En spesiell takk til Jørgen, Nils og Petter som holder det hele sammen, og gruppeledelsen som er limet i gruppa og mine gode støttespillere.

Foreldrekontaktene våre Trine og Hege, de holder «koken» og alle foreldrene som har vært med å bidra i året som har gått

Jeg vil ønske dere alle en riktig god jul og et godt nytt speider år!

Vi sees på gruppens årsfest 6.januar kl. 18.00.

Speiderhilsen

Inger-Lise